โรมีโอและจูเลียต (พ.ศ. 2511)

โรมีโอและจูเลียต เป็นภาพยนตร์ที่ออกฉายในปี พ.ศ. 2511 กำกับและเขียนบทโดยฟรังโก เซฟฟริเรลลี ผู้กำกับชาวอิตาลี โดยดัดแปลงจากบทละครโศกนาฏกรรมโรเมโอและจูเลียต ของวิลเลียม เชกสเปียร์  นำแสดงโดย เลนนาร์ด ไวท์ทิง และโอลิเวีย ฮัซซีย์ และให้เสียงบรรยายโดย ลอเรนซ์ โอลิเวียร์ เหตุการณ์ในเรื่องเกิดขึ้นในอิตาลี ราวศตวรรษที่ 15 ในยุคฟื้นฟูศิลปวิทยา  โดยภาพยนตร์ถ่ายทำที่โบราณสถานต่าง ๆ ในอิตาลีตลอดทั้งเรื่อง

ภาพยนตร์ได้รับการเสนอชื่อเข้าชิง 4 รางวัลออสการ์ รวมทั้งสาขาภาพยนตร์ยอดเยี่ยม และผู้กำกับยอดเยี่ยม ได้รับ 2 รางวัลในสาขาการกำกับภาพยอดเยี่ยม และการออกแบบเครื่องแต่งกาย http://www.imdb.com/title/tt0063518/awards ส่วนเลนนาร์ด ไวท์ทิง และโอลิเวีย ฮัซซีย์ ซึ่งมีผลงานแสดงเรื่องนี้เป็นเรื่องแรก ได้รับรางวัลนักแสดงนำหน้าใหม่ชาย และหญิงที่น่าจับตามอง รางวัลลูกโลกทองคำ  

ดนตรีประกอบภาพยนตร์ แต่งโดย นิโน โรตา เพลงธีมของเรื่อง ขื่อเพลง "Love Theme from Romeo and Juliet" กลายเป็นเพลงที่ได้รับความนิยมไปทั่วโลก ถูกนำไปบรรเลงโดยวงออเคสตราของเฮนรี แมนซินี ขึ้นถึงอันดับหนึ่งในสหรัฐอเมริกาในปี 1969 Bronson, Fred: Billboard's Book Of #1 Hits, 3rd Edition, page 255, Billboard Publications, inc., New York, New York 1992, ISBN #0-8230-8298-9 และนำไปใส่คำร้องทั้งในภาษาอังกฤษและอิตาลี
 ฉบับที่ใช้ในภาพยนตร์ ใช้ชื่อว่า "What Is a Youth" คำร้องภาษาอังกฤษโดย Eugene Walter
 ฉบับ "A Time for Us" คำร้องภาษาอังกฤษโดย Larry Kusik และ Eddie Snyder
 ฉบับ "Ai Giochi Addio" คำร้องภาษาอิตาลีโดย Elsa Morante  นิยมนำไปขับร้องโดยนักร้องโอเปร่า เช่น ลูชาโน ปาวารอตตี
 ฉบับ "Un Giorno Per Noi" คำร้องภาษาอิตาลี แปลจาก "A Time for Us" ขับร้องโดย จอช โกรแบน ในอัลบั้ม Awake ปี 2006

ในภาพยนตร์มีฉากเปลือยกายของโอลิเวีย ฮัซซีย์ ซึ่งมีอายุเพียง 15 ปีในขณะแสดง ทำให้ภาพยนตร์ได้รับการเรทภาพยนตร์ในอเมริกาเป็น G ต่อมาได้รับการจัดใหม่เป็น PG

 อ้างอิง 

 แหล่งข้อมูลอื่น 
 Romeo and Juliet 1968 The first website on the 1968 version of the film created by Barbara Bach  
 Romeo and Juliet fan site for all 3 versions of the film
 Comprehensive webpage on Romeo & Juliet, featuring magazine articles and film reviews
 Virtuoso in Verona — 1968 review of the movie in TIME magazine 


หมวดหมู่:ภาพยนตร์อิตาลี
หมวดหมู่:ภาพยนตร์อังกฤษ
หมวดหมู่:ภาพยนตร์รัก
หมวดหมู่:ภาพยนตร์ที่ออกฉายในปี พ.ศ. 2511
หมวดหมู่:ภาพยนตร์โศกนาฏกรรม
หมวดหมู่:ภาพยนตร์ที่ถ่ายทำในประเทศอิตาลี
หมวดหมู่:ภาพยนตร์ที่มีฉากในประเทศอิตาลี
หมวดหมู่:ภาพยนตร์ที่ถ่ายทำในโรม
หมวดหมู่:ผลงานดัดแปลงจากงานเขียนของเชกสเปียร์